
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 12.10.2020 година
 относно номенклатурата на държавите и териториите за целите на европейската статистика за международната търговия със стоки и относно географската разбивка за целите на други видове бизнес статистика
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2019/2152 на Европейския парламент и на Съвета
 1
 , и по-специално член 7, параграф 1, буква г) от него,
 като има предвид, че:
 (1)Държавите членки съставят данни за всяка от подробните теми, изброени в приложение I към Регламент (ЕС) 2019/2152. Комисията следва допълнително да уточни класификациите (включително за продукта, държавите и териториите, както и естеството на списъците на операциите) и разбивките.
 (2)Азбучното кодиране на държавите и териториите следва да бъде въз основа на актуалната версия на стандарта ISO 3166 alpha 2, доколкото той е съвместим с изискванията на законодателството на Съюза и със статистическите изисквания на Съюза.
 (3)Географската разбивка за европейската бизнес статистика, различна от европейската статистика за международната търговия със стоки, може да е по-малко подробна и да съдържа малки разлики в сравнение с номенклатурата на държавите и териториите за целите на европейската статистика за международната търговия със стоки.
 (4)Тъй като с Регламент (ЕС) 2019/2152 се отменя Регламент (ЕО) No 471/2009
 2
 , настоящият регламент следва да замени Регламент (ЕС) No 1106/2012
 3
 .
 (5)Мерките, предвидени в настоящия регламент, са в съответствие със становището на Комитета на Европейската статистическа система,
 ПРИЕ НАСТОЯЩИЯ РЕГЛАМЕНТ:
 Член 1
 Номенклатурата на държавите и териториите за целите на европейската статистика за международната търговия със стоки е валидна от 1 януари 2021 г. и е посочена в приложение I.
 Член 2
 Географските разбивки, които се изискват за целите на европейската бизнес статистика, различни от европейската статистика за международната търговия със стоки, са посочени в приложение II.
 Член 3
 Регламент (ЕС) No 1106/2012 се отменя, считано от 1 януари 2021 г.
 Член 4
 Настоящият регламент влиза в сила на 1 януари 2021 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 12.10.2020 година.
 За Комисията
 Председател
 Ursula VON DER LEYEN
 (1)
 Регламент (ЕС) 2019/2152 на Европейския парламент и на Съвета от 27 ноември 2019 г. за европейската бизнес статистика и за отмяна на 10 правни акта в областта на бизнес статистиката (ОВ L 327, 17.12.2019 г., стр. 1).
 (2)
 Регламент (ЕО) No 471/2009 на Европейския парламент и на Съвета от 6 май 2009 г. относно статистиката на Общността за външната търговия с трети страни и за отмяна на Регламент (ЕО) No 1172/95 на Съвета (ОВ L 152, 16.6.2009 г., стр. 23.)
 (3)
 Регламент (ЕС) No 1106/2012 на Комисията от 27 ноември 2012 г. за прилагане на Регламент (ЕО) No 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7).
 ---documentbreak---
 ПРИЛОЖЕНИЕ I. НОМЕНКЛАТУРА НА ДЪРЖАВИТЕ И ТЕРИТОРИИТЕ ЗА ЦЕЛИТЕ НА ЕВРОПЕЙСКАТА СТАТИСТИКА